text: De spillede dansk
  27 oktober 2011 kl. 14.49
  Spil Dansk Dagen blev torsdag markeret ved 277 arrangementer i Syd- og Sønderjylland og Sydslesvig.
  Rettighedsorganisationen KODA står bag de mange arrangementer, der skal vise mangfoldigheden og bredden i dansk musikliv.
  I Danmarks Radio var der "landsdækkende fællessang" fra en lang række lokaliteter. Tonerne blev samlet i Vejle Musikteater og sendt ud til lytterne.
  Duoen Søren Krogh og Martin Jønsson optrådte på jobcentre i Haderslev, Hedensted og Fredericia.
  I Esbjerg tog kulturskolens elever en musikalsk tur, mens gruppen Samspilsramte tog Fanø-færgen.
  Mange biblioteker havde også musikarrangementer. På Give Bibliotek udfoldede Give Egnskor sig.
  Syd- og Sønderjylland samt Sydslesvig stod for en fjerdedel af dagens arrangementer i hele landet.
  